Návrh VZN vyvesený na úradnej tabuli v obci Krakovany dňa: 29.11.2004.

VZN vyvesené na úradnej tabuli v obci Krakovany dňa:14.12.2004.

VZN nadobúda účinnosť dňa:  01.01.2005

Obecné zastupiteľstvo v Krakovanoch na  základe § 6 zák. SNR č. 369/1990 Zb. o obecnom zriadení v znení neskorších predpisov a zák. č.   582/2004  Z. z.  o miestnych daniach   a   miestnom   poplatku   za   komunálne   odpady    a   drobné   stavebné  odpady    v  y  d  á  v  a   pre   územie  obce Krakovany toto

V Š E O B E C N E    Z Á V Ä Z N É    N A R I A D E N I E

                                           č. 7/ 2004

o miestnych  daniach

a miestnom poplatku za komunálne odpady a drobné stavebné odpady
na   území   obce Krakovany
I.  č a s ť

ÚVODNÉ  USTANOVENIA

§  1

1. Toto  všeobecne  záväzné  nariadenie (ďalej len „VZN“) upravuje podrobne podmienky ukladania miestnych daní a miestneho poplatku za   komunálne   odpady    a   drobné   stavebné  odpady    (ďalej len „miestne dane a miestny poplatok“)   na území obce Krakovany.
2. Obec Krakovany na svojom území ukladá tieto miestne dane:

a/ daň z nehnuteľností,

b/ daň za psa,

c/ daň za užívanie verejného priestranstva,

d/ daň za ubytovanie,

e/ daň za nevýherné hracie prístroje,

f/ daň za jadrové zariadenie.

3. Obec Krakovany na svojom území ukladá miestny poplatok za   komunálne   odpady    a   drobné   stavebné  odpady.

4. Zdaňovacím  obdobím miestnych daní  a to dane z nehnuteľností, dane za psa, dane za predajné automaty, dane za nevýherné hracie prístroje a dane za jadrové zariadenie je kalendárny rok.

II. č a s ť

Miestne dane 
           Daň z nehnuteľností

      § 2


Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).

§ 3

Daň z pozemkov

1. Daňovníkom dane z pozemkov sú tí, ktorí sú uvedení v ustanovení § 5 zák. č.  582/2004 Z. z. o miestnych daniach   a   miestnom   poplatku   za   komunálne   odpady    a   drobné   stavebné  odpady (ďalej len „zákon o miestnych daniach“).

2. Predmetom dane z pozemkov sú pozemky na území obce Krakovany v členení podľa § 6 ods. 1 až 6 zákona o miestnych daniach.

3. Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k  l. januáru zdaňovacieho obdobia.    Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

4. Sadzba dane

a/ Ročná sadzba dane /§ 8 ods.1/ z pozemkov u ornej pôdy, chmeľníc, viníc a ovocných   sadov /§ 6 ods. 1, písm. a/ pre rok 2005 je 0,30% zo základu dane.  

Základ dane z týchto pozemkov /§ 7 ods. 1/ je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č.1 zákona o miestnych daniach.  
Základ dane sa zaokrúhľuje na celé koruny nadol /§ 101 ods. 1/ a výsledná suma sa zaokrúhľuje na celé koruny smerom hore./ 
b/ Ročná sadzba dane/§ 8 ods.1/ z pozemkov u trvalých trávnatých pozemkov /§ 6 ods. 1, písm. b/ pre rok 2005 je 0,25% zo základu dane.

Základ dane z týchto pozemkov /§ 7 ods. 1/ je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č.1 zákona o miestnych daniach. Základ dane sa zaokrúhľuje na celé koruny nadol /§ 101 ods. 1/ a výsledná suma sa zaokrúhľuje na celé koruny smerom hore./ 

c/ Ročná sadzba dane /§ 8 ods.1/ z pozemkov u záhrad /§ 6 ods. 1 písm. c/   pre rok 2005 je 0,54% zo základu dane.

Základ dane z týchto pozemkov /§ 7 ods. 3/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach. Výsledná suma sa zaokrúhľuje na celé koruny smerom hore./
d/ Ročná sadzba dane /§ 8 ods. 1/ z pozemkov u zastavaných plôch a nádvorí /§ 6 ods. 1 písm. f/   pre rok 2005 je 0,54% zo základu dane.

Základ dane z týchto pozemkov /§ 7 ods. 3/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach.  Výsledná suma sa zaokrúhľuje na celé koruny smerom hore/.

e/ Ročná sadzba dane /§ 8 ods. 1/ z pozemkov u stavebných pozemkov /§ 6 ods. 1 písm. g/   pre rok 2005 je 0,09% zo základu dane.

Základ dane z týchto pozemkov /§ 7 ods. 3/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach. Výsledná suma sa zaokrúhľuje na celé koruny smerom hore./

f/ Ročná sadzba dane /§ 8 ods. 1/ z pozemkov u ostatných plôch okrem stavebných pozemkov /§ 6 ods. 1 písm. h/   pre rok 2005 je 0,54% zo základu dane.

Základ dane z týchto pozemkov /§ 7 ods. 3/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach.  Výsledná suma sa zaokrúhľuje na celé koruny smerom hore./

§ 4

Daň zo stavieb

1. Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach. 
Ak je stavba v spoluvlastníctve viacerých daňovníkov, daňovníkom je každý spoluvlastník podľa výšky svojho spoluvlastníckeho podielu. Ak sa spoluvlastníci dohodnú, daňovníkom dane zo stavieb je jeden z nich a ostatní spoluvlastníci za daň ručia do výšky svojho spoluvlastníckeho podielu.
2. Predmetom dane zo stavieb / § 10 ods. 1 a 2/ sú stavby na území obce Krakovany, ktoré majú jedno alebo viac nadzemných alebo podzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.

3.  Základom dane zo stavieb /§ 11/  je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby. 

4. Sadzba dane

a/ Ročná sadzba dane /§ 12 ods.2/ dane zo stavieb na bývanie a ostatné stavby tvoriace príslušenstvo hlavnej stavby /§ 10 ods. 1, písm. a/ pre rok 2005 je 1,50,-Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.
Základ dane z týchto stavieb je výmera zastavanej plochy v m2  /§ 11/. 

/Výpočet: Príklad 1. Stavba s prízemím: 1,50 x m2 = daň. Výsledná daň sa zaokrúhľuje na celé koruny smerom hore.
Príklad 2. Stavba s jedným podlažím: /1,50 + 1,-/ x m2 = daň. Výsledná daň sa zaokrúhľuje na celé koruny smerom hore.
Príklad 3. Stavba s dvomi podlažiami: /1,50 + 1,- + 1,-/ x m2 = daň. Výsledná daň sa zaokrúhľuje na celé koruny smerom hore./ 

b/ Ročná sadzba dane /§ 12 ods.2/ dane zo stavieb na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo okrem stavieb na skladovanie inej ako vlastnej pôdohospodárskej produkcie a stavieb na administratívu /§ 10 ods. 1, písm. b/ pre rok 2005 je 2,80,-Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.

Základ dane z týchto stavieb je výmera zastavanej plochy v m2  /§ 11/. 

/Výpočet: pri výpočte dane u týchto stavieb sa postupuje rovnako ako pri stavbách uvedených v bode a./
c/ Ročná sadzba dane /§ 12 ods.2/ dane zo stavieb za stavby rekreačných a záhradkárskych chát a domčekov na individuálnu rekreáciu /§ 10 ods. 1, písm. c/ pre rok 2005 je 10,-Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.

Základ dane z týchto stavieb je výmera zastavanej plochy v m2  /§ 11/. 

/Výpočet: pri výpočte dane u týchto stavieb sa postupuje rovnako ako pri stavbách uvedených v bode a./

d/ Ročná sadzba dane /§ 12 ods.2/ dane zo stavieb za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov /§ 10 ods. 1, písm. d/ pre rok 2005 je 5,60 Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.

Základ dane z týchto stavieb je výmera zastavanej plochy v m2  /§ 11/. 

/Výpočet: pri výpočte dane u týchto stavieb sa postupuje rovnako ako pri stavbách uvedených v bode a./

e/ Ročná sadzba dane /§ 12 ods.2/ dane za priemyselné stavby a stavby slúžiace energetike, stavby slúžiace stavebníctvu okrem stavieb na skladovanie a administratívu /§ 10 ods. 1, písm. e/ pre rok 2005 je 14,-Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.

Základ dane z týchto stavieb je výmera zastavanej plochy v m2 /§ 11/. 

/Výpočet: pri výpočte dane u týchto stavieb sa postupuje rovnako ako pri stavbách uvedených v bode a./

f/ Ročná sadzba dane /§ 12 ods.2/ dane za stavby na ostatnú podnikateľskú a zárobkovú  činnosť skladovanie a administratívu /§ 10 ods. 1, písm. f/ pre rok 2005 je 35,-Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.

Základ dane z týchto stavieb je výmera zastavanej plochy v m2 /§ 11/. 

/Výpočet: pri výpočte dane u týchto stavieb sa postupuje rovnako ako pri stavbách uvedených v bode a./

g/ Ročná sadzba dane /§ 12 ods.2/ dane za ostatné stavby /§ 10 ods. 1, písm. g/ pre rok 2005 je 10,-Sk za každý aj začatý m2 zastavanej plochy.  Ročná sadzba dane sa u viacpodlažných stavieb zvyšuje o 1,-Sk za každý aj začatý m2 zastavanej plochy.

Základ dane z týchto stavieb je výmera zastavanej plochy v m2 /§ 11/. 

/Výpočet: pri výpočte dane u týchto stavieb sa postupuje rovnako ako pri stavbách uvedených v bode a./

§ 5

Daň z bytov

1. Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

2. Predmetom dane z bytov v bytovom dome na území obce Krakovany, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

3. Základom dane z bytov je výmera podlahovej plochy bytu alebo nebytového priestoru v m2.  

4. Ročná sadzba dane z bytov je 2,-Sk za každý aj začatý m2 zastavanej plochy bytu a nebytového priestoru. 

§ 6

Spoločné ustanovenia pre daň z nehnuteľností

1. Od dane sú oslobodené / 17 ods.1/:

a/  pozemky , stavby, byty a nebytové priestory vo vlastníctve obce, ktorá je správcom dane, a pozemky a stavby, byty a nebytové priestory vo vlastníctve alebo v správe mestských častí v Bratislave a Košiciach.
b/  pozemky a stavby vo vlastníctve iného štátu užívané fyzickými osobami, ktoré požívajú výsady a imunitu podľa medzinárodného práva a nie sú štátnymi občanmi Slovenskej republiky, za predpokladu, že je zaručená vzájomnosť.
c/ pozemky , na ktorých sú cintoríny, kolumbáriá, urnové háje a rozptylové lúky /§ 17 ods.2 písm. b/
d/ časti pozemkov , na ktorých sú zriadené meračské značky, signály a iné zariadenia bodov, geodetických základov, stožiare rozvodu elektrickej energie, stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov a pásy pozemkov v lesoch vyčlenené na rozvod elektrickej energie a vykurovacích plynov /§ 17 ods.2, písm. d/.
e/ pozemky verejne prístupných parkov, priestorov a športovísk /§ 17 ods. 2, písm. e/

f/ pozemky užívané školami a školskými zariadeniami /§ 17 ods. 2, písm. h/

g/ stavby alebo byty slúžiace školám, školským zariadeniam a zdravotníckym zariadeniam na pracovnú rehabilitáciu a rekvalifikáciu občanov so zmenenou schopnosťou, stavby užívané na účely sociálnej pomoci a múzeá, galérie, knižnice, divadlá, kiná, amfiteátre, výstavné siene, osvetové zariadenia /§ 17 ods. 3, písm. b/

h/  pozemky na ktorých sú umiestnené kostoly, park okolo kostola v Strážoch, parcela,  na ktorej je sídlo farského úradu.
Vznik a zánik daňovej povinnosti

1. Daňová povinnosť vzniká 1. januára zdaňovacieho obdobia nasledujúceho po zdaňovacom období , v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľností. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia. /§ 18 ods. 1/
Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada. / § 18 ods. 2/
2. Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti  rozhodujúce pre vznik alebo zánik daňovej povinnosti k dani z nehnuteľností  a každú zmenu týchto skutočností do 30 dní odo dňa, keď tieto skutočnosti alebo ich zmeny nastali. / § 18 ods. 3/
3. Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane z nehnuteľnosti  v roku 2005 prvýkrát do 28. februára 2005 /§ 104 ods. 1/ a v ďalších rokoch do 31. januára toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností. 

4. Daňové priznanie možno účinne podať len na tlačive vydanom Ministerstvom financií Slovenskej republiky. Tlačivá si môže daňovník vyzdvihnúť na Obecnom úrade v Krakovanoch v úradných hodinách.

5. Ak je pozemok, stavba, byt a nebytový priestor v bytovom dome v spoluvlastníctve viacerých osôb /§ 5 ods. 4, § 9 ods. 3 a § 13 ods. 2/, priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou sa určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.

6. Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

Za zmeny skutočností  rozhodujúcich na vyrubenie dane sa nepovažuje zmena sadzieb dane z nehnuteľností. 

7. Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa v súlade s § 23 zákona č.511/1992 Z.z. o správe daní a poplatkov v znení neskorších predpisov osobitného  predpisu.

8. Bližšie podmienky registračnej a oznamovacej povinnosti daňových subjektov – daňovníkov dane z nehnuteľnosti sú stanovené v § 31 zákona č. 511/1992 Z.z. o správe daní a poplatkov v znení neskorších predpisov a vo Všeobecne záväznom nariadení obce Krakovany o bližších podmienkach registračnej a oznamovacej povinnosti daňových subjektov na území obce Krakovany.
Vyrubenie dane
1.  Daň z pozemkov, daň zo stavieb a daň z bytov vyrubí správca dane každoročne do 15. marca bežného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.

2. Správca dane vyrubí aj daň menšiu ako 100,-Sk 

3. Vyrubená daň z nehnuteľností pre PO v rozmedzí od 5000 – 100.000,-Sk pre PO :je splatná:
a/  do 31. marca 2005 vo výške 30%
b/ do 30. júna 2005 vo výške 30%

c/ do 30. septembra vo výške 40%

3/A. Vyrubená daň z nehnuteľnosti pre PO nad 100.000,-Sk je splatná:


a/ do 31.3.2005 vo výške 25%


b/ do 30.6.2005 vo výške 25%


c/ do 30.9.2005 vo výške 25%


d/ do 30.11.2005 vo výške 25%

Pri vyrubenej dani z nehnuteľnosti pre FO nad 500,-Sk, môže daňovník požiadať písomne o splátkový kalendár podľa bodu č.3. 

4. Daň z nehnuteľnosti možno zaplatiť:

a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou

5. Ak ročná daň vyrubená fyzickej osobe nepresiahne sumu 500,-Sk a právnickej osobe 5.000,-Sk je splatná naraz do 31.marca zdaňovacieho obdobia

6.Daň z nehnuteľnosti možno zaplatiť aj naraz.
Daň za psa

§ 7

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou. /§ 22 ods.1/ 

2. Predmetom dane za psa nie je /§ 22 ods.2/:

a/ pes chovaný na vedecké účely a výskumné účely
b/ pes umiestnený v útulku zvierat
b/ pes so špeciálnym výcvikom na sprevádzanie nevidomej osoby
c/ pes, ktorého vlastní občan s ťažkým zdravotným postihnutím.                                                       

3. Daňovníkom je fyzická osoba alebo právnická osoba, ktorá je  vlastníkom psa alebo držiteľom psa, ak sa nedá preukázať, kto psa vlastní. /§ 23/
4. Základom dane je počet psov. /§ 24/
5. Sadzba  dane  je 96,-Sk za  jedného psa a kalendárny rok. 

6. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.  

7. Oznamovacia povinnosť a platenie dane

Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. 


Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. 

8. Spôsoby preukazovania vzniku daňovej povinnosti 

Písomné oznámenie sa doručuje na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní a na aký účel je pes chovaný.

9. Spôsoby preukazovania zániku daňovej povinnosti:

Písomné oznámenie sa doručuje na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum zániku daňovej povinnosti.

Daň za psa obec po prvý krát vyrubí platobným výmerom. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.  

10. Spôsoby vyberania dane:

a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou.

Daň za užívanie verejného priestranstva

§ 8

Predmet dane

1. Predmetom dane za užívanie verejného priestranstva je osobitné užívanie  verejného priestranstva a dočasné parkovanie motorového vozidla na vyhradenom priestore verejného priestranstva.

2. Verejným priestranstvom na účely tohto VZN sú verejnosti prístupné pozemky vo vlastníctve obce Krakovany, ktorými sa rozumejú nasledovné miesta:

a/ hlavné   (štátne)  a  všetky   vedľajšie  (miestne)  cestné komunikácie  v  celej  svojej  dĺžke  a  v  šírke od krajnice po krajnicu,

b/ vybudovaný  chodník, príp. aj  upravená plocha pre  chodenie obyvateľov na celom území  obce,

c/ námestie sv. Mikuláša a sv. Floriána 
d/ miesto určené pred budovou Kultúrneho domu v Krakovanoch. 
3. Osobitným  užívaním  verejného  priestranstva  sa podľa tohto VZN rozumie 

a/ umiestnenie zariadenia slúžiaceho na poskytovanie služieb, 

b/ umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, 

c/ umiestnenie skládky.
Daňovník

4. Daňovníkom je fyzická osoba alebo právnická osoba, ktorá verejné priestranstvo užíva.

Základ dane

5. Základom dane za užívanie verejného priestranstva je výmera užívaného verejného priestranstva v m2  alebo parkovacie miesto.

Sadzba dane

6. Sadzba  dane  za užívanie  verejného priestranstva je 5,-Sk za  každý aj  začatý m2  osobitne  užívaného verejného priestranstva a za každý aj začatý deň.  

Vznik a zánik daňovej povinnosti.

7. Daňová povinnosť vzniká začatím užívania verejného priestranstva a zaniká ukončením užívania verejného priestranstva. 

8. Daňovník je povinný  osobne   alebo  písomne  podať oznámenie o začatí užívania verejného priestranstva Obecnému úradu v Krakovany - a to  pred  začatím  osobitného  užívania  verejného priestranstva, výnimočne v deň,  v ktorom  sa má  realizovať užívanie verejného priestranstva. 

9. Daňovník je tiež povinný ohlásiť do 3 dní každú skutočnosť, ktorá  má  alebo  môže  mať  vplyv  na  výšku  stanovenej, resp. zaplatenej dane. Daňovník je povinný oznámiť Obecnému úradu v Krakovanoch skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

10.  Daň je splatná nasledovne:

a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou.

Daň za nevýherné hracie prístroje

§  9

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).  

2. Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na zábavné hry. 

3. Daňovníkom je fyzická osoba alebo právnická osoba, ktorá nevýherné hracie prístroje. prevádzkuje. 

4. Základom dane je počet  nevýherných hracích prístrojov. 

5. Sadzba dane je 500,-Sk za jeden nevýherný hrací prístroj a kalendárny rok.

6. Daňová povinnosť vzniká dňom začatia prevádzkovania nevýherných  hracích prístrojov a zaniká dňom ukončenia ich prevádzkovania.  

7. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia. 

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. 

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Krakovanoch. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania .  Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.  

8. Daň obec vyberá nasledovným spôsobom 
a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou.

9. Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobné číslo nevýherného hracieho prístroja,

b/ názov nevýherného hracieho automatu,

Daň za jadrové zariadenie

§  10
1. Predmetom dane za jadrové zariadenie je umiestnenie jadrového zariadenia, v ktorom prebieha štiepna reakcia a vyrába sa elektrická energia (ďalej len „jadrové zariadenie“), a to aj časť kalendárneho roka.

2.  Daňovníkom dane je prevádzkovateľ jadrového zariadenia.

3. Základom dane je výmera zastavaného územia obce v m2, ktoré sa nachádza v oblasti ohrozenia jadrovým zariadením.

4. Zastavané územie obce Krakovany (alebo jeho časť) je situované v nasledovných pásmach od zdroja v  Jaslovských Bohuniciach:

a/ nad 10 km do 30 km. 
5. Sadzba dane je 

a/ v zmysle odseku 4 písm. a/ tohto ustanovenia  0,02 Sk za m2.

6. Daňová povinnosť vzniká dňom začatia skúšobnej prevádzky jadrového zariadenia a zaniká dňom vyvezenia jadrového paliva z posledného reaktora jadrového zariadenia.

7. Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti. 

Oznamovaciu povinnosť si daňovník splní písomným oznámením, ktoré doručí osobne alebo doporučeným listom na Obecný úrad v Krakovanoch. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu zdroja v Jaslovských Bohuniciach.

8. Daň za jadrové zariadenie vyrubí správca dane do 31. januára zdaňovacieho obdobia za predchádzajúci kalendárny rok. 

Vyrubená daň za jadrové zariadenie je splatná do 31. marca zdaňovacieho obdobia.

III.  č a s ť

         Miestny poplatok

Miestny poplatok za komunálne odpady 

a drobné stavebné odpady

§  11
1.  Miestny poplatok za  komunálne odpady a drobné  stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce. /§ 77 ods.1/
2. Ak ďalej nie je ustanovené inak, poplatok platí poplatník, ktorým je

a/ fyzická  osoba,  ktorá  má   v  obci  trvalý  pobyt alebo prechodný  pobyt  alebo ktorá je  na území  obce oprávnená užívať alebo užíva byt,  nebytový priestor, pozemnú stavbu alebo  jej časť,  alebo objekt,  ktorý nie  je stavbou,  alebo záhradu,   vinicu,  ovocný   sad,  trvalý   trávnatý porast na iný účel ako na podnikanie, pozemok v zastavanom území  obce  okrem  lesného  pozemku  a  pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"), / § 77 ods.2, písm. a/
b/ právnická  osoba,  ktorá  je   oprávnená  užívať  alebo  užíva nehnuteľnosť nachádzajúcu sa na území  obce na iný účel ako na podnikanie, / § 77 ods.2, písm. b/
c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania. /§ 77 ods. 2, písm. c/
3.  Ak má osoba podľa odseku  2 písm. a v obci súčasne trvalý pobyt  a prechodný  pobyt, poplatok  platí iba  z dôvodu  trvalého pobytu. Ak  má osoba podľa odseku  2 písm. a/ tohto ustanovenia v obci  trvalý pobyt alebo prechodný  pobyt a súčasne  je oprávnená užívať  alebo užíva nehnuteľnosť  na iný  účel ako  na podnikanie,  poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber. /§ 77 ods. 3/
4. Poplatníkom nie je osoba uvedená v § 77 ods. 4 zákona o miestnych daniach, ktorá:

a/ užíva priestory nehnuteľnosti vyhradené na prechodné ubytovanie v zariadení na to určenom,

b/ je hospitalizovaná v zariadení poskytujúcom služby zdravotnej starostlivosti,

c/ užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo 
d/ v nehnuteľnosti, ktorú má poplatník právo užívať alebo ju užíva, vykonáva práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.
5. Poplatková   povinnosť   vzniká   dňom,   ktorým   nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

6. Sadzba poplatku je

a/ 0,20 ,-Sk (najmenej 0,10  Sk a najviac 1,60  Sk) za jeden liter  alebo dm3 komunálnych  odpadov alebo  drobných stavebných  odpadov alebo 0,20,-Sk (najmenej 0,20 Sk a najviac  5 Sk) za jeden kilogram komunálnych odpadov alebo drobných stavebných odpadov,

b/ 0,92 /najmenej 0,20 Sk a najviac 3,30  Sk/ za osobu a kalendárny deň (ak v obci nie je zavedený množstvový zber). Ročná sadzba je 335,-Sk na osobu.
7. Sadzba poplatku podľa bodu 5 nesmie byť vyššia ako súčet priemerných nákladov obce na zabezpečenie činnosti nakladania s komunálnymi odpadmi a drobnými stavebnými odpadmi vrátane nákladov súvisiacich so zabezpečením zberných nádob pripadajúcich na jeden liter, dm3  alebo kilogram týchto odpadov /pri množstvovom zbere/ alebo pripadajúcich na priemerné množstvo komunálnych odpadov a drobných stavebných odpadov vytvorených jedným poplatníkov obci za jeden kalendárny deň, ak obec zabezpečuje zhodnocovanie týchto odpadov, náklady sa musia znížiť o výnosy obce zo zhodnotenia. / § 78 ods. 2/.
8. Určenie poplatku  

Ak v obci nie je zavedený množstvový zber, obec určí poplatok na kalendárny rok 2005 podľa § 79 ods. 2 a 3 zákona o miestnych daniach..

9. Rozhodujúcim obdobím podľa § 79 ods. 3 je 

a/ predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať svoju činnosť alebo,

b/ počet kalendárnych dní v období trvajúcom odo dňa vzniku povinnosti platiť poplatok do konca týždňa predchádzajúceho týždňu, v ktorom poplatník splní ohlasovaciu povinnosť podľa § 80 o skutočnosti, ktorá má za následok zánik poplatkovej povinnosti, ak nie je možné postupovať podľa písm. a.
10. Poplatník  je povinný /§ 80 ods.1/ do jedného  mesiaca odo  dňa vzniku povinnosti platiť poplatok, odo dňa, keď nastala skutočnosť, ktorá má  vplyv na  zánik poplatkovej  povinnosti, ako  aj od  skončenia obdobia  určeného obcou,  za ktoré  platil poplatok,  v prípade ak došlo k zmene už ohlásených údajov, ohlásiť obci

a/ svoje  meno,  priezvisko,  dátum  narodenia,  adresu  trvalého pobytu,  adresu prechodného  pobytu (ďalej  len "identifikačné údaje"); ak  je poplatníkom osoba podľa  odseku 2 písm. b) alebo písm. c) tohto ustanovenia názov alebo obchodné meno,  sídlo alebo miesto podnikania, identifikačné číslo (IČO),

b/ identifikačné  údaje  iných  osôb,  ak  za  ne plní povinnosti poplatníka podľa § 77 ods. 7 zákona o miestnych daniach,

c/ údaje  rozhodujúce  na  určenie  poplatku  podľa § 79 zákona o miestnych daniach /ak je zavedený množstvový zber/, spolu s ohlásením predloží  aj doklady potvrdzujúce  uvádzané údaje; ak súčasne  požaduje zníženie alebo  odpustenie poplatku podľa § 83 zákona o miestnych daniach aj doklady,  ktoré odôvodňujú  zníženie alebo odpustenie poplatku.

11. Poplatník je oprávnený podať  obci ohlásenie aj v prípade, ak zistí, že jeho povinnosť platiť  poplatok má byť nižšia, ako mu bola  vyrubená, alebo  ak žiada  o zníženie  poplatku z dôvodu, že neužíva nehnuteľnosť, ktorú je oprávnený užívať.

12. Poplatok vyrubí obec platobným výmerom /§ 81 ods.1/
13. Ak obec sama alebo na základe ohlásenia podľa § 80 zistí, že poplatok bol poplatníkovi vyrubený v nesprávnej výške alebo že nastali skutočnosti, ktoré majú vplyv na zmenu výšky poplatku alebo na zánik poplatkovej povinnosti, obec upraví výšku poplatku v nasledujúcom určenom období podľa okolností, ktoré nastali. / § 81 ods. 2/
14. Splatnosť poplatku je do 30.9.2005.

15. Obec poplatok  odpustí za obdobie, za ktoré poplatník obci preukáže na základe nasledovných podkladov: 

a/ povolenie na pracovnú činnosť v zahraničí,

b/ potvrdenie o študijnom pobyte v zahraničí,

c/ potvrdenie o prechodnom pobyte a platbe za odpad v mieste prechodného pobytu,

d/ čestné vyhlásenie poplatníka, že neužíva nehnuteľnosť, ktorú je oprávnený užívať, viac ako 90 po sebe nasledujúcich dní,
že sa  v  určenom  období  dlhodobo  zdržiava alebo zdržiaval v zahraničí, z dôvodu výkonu základnej vojenskej služby alebo že neužíva  nehnuteľnosť, ktorú je oprávnený  užívať, viac ako 90 po sebe nasledujúcich dní.

16.  Poplatok sa určuje na obdobie rok 2005.

17. Ak poplatník uhradil obci vyšší poplatok, ako bol povinný uhradiť, obec preplatok poplatníkovi vráti do 30 dní odo dňa doručenia dodatočného platobného výmeru alebo odo dňa zistenia tejto skutočnosti, najneskôr však do 70 dní od skončenia obcou určeného obdobia, za ktoré bol poplatok uhradený.  Obec nie je povinná vrátiť preplatok nižší ako 70,-Sk. / § 82/.
IV.  č a s ť
        Spoločné  a  záverečné  ustanovenia

§  12
        Spoločné ustanovenia
1. Správu miestnych daní a miestneho poplatku vykonáva   obec  Krakovany prostredníctvom starostu obce a poverených zamestnancov obce  Krakovany. 

2. Postavenie povereného zamestnanca obce - správcu dane z nehnuteľnosti nemá hlavný kontrolór obce Krakovany. 

§ 16

Záverečné  ustanovenia

1. Pokiaľ  v  tomto  všeobecne  záväznom  nariadení nie je podrobnejšia úprava,  odkazuje sa na zákon o miestnych daniach a zák. SNR   č. 511/1992  Zb.  o  správe  daní  a  poplatkov  v  znení neskorších predpisov.

2. Na  tomto všeobecne záväznom nariadení obce Krakovany sa uznieslo Obecné zastupiteľstvo v Krakovanoch a to dňa 13.12.2004.

3.  Dňom  účinnosti tohto  všeobecne  záväzného nariadenia sa zrušuje  Všeobecne  záväzné nariadenie o uplatňovaní dane z nehnuteľnosti pre rok 2004, zrušuje sa Všeobecne záväzné nariadenie o miestnych poplatkoch obce Krakovany zo dňa 22.1.1999 o   miestnych poplatkoch. 

4. Zmeny a  doplnky tohto  všeobecne záväzného  nariadenia schvaľuje Obecné zastupiteľstvo v Krakovany.

5. Toto všeobecne záväzné nariadenie nadobúda účinnosť dňom 1. 1. 2005.

V Krakovany  dňa 29.11.2004
PaedDr.Vladimír Mihálik
starosta obce 

